Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
17 ก.ย. 2558

การอ่อนค่าของเงินดอลลาร์ฯ จะเป็นปัจจัยบวกตลาดหุ้นโลก…เป้าหมาย 1,400-1,408
ดัชนี SET อยู่ที่ 1,390.96 จุด +9.16 จุด +0.66% ปริมาณซื้อขาย 15,648 ลบ.
แนวรับ:          1,380          แนวต้าน:          1,400/1,408
สรุปทิศทางและแนวโน้มตลาด
การอ่อนค่าของเงินดอลลาร์ฯ เป็นปัจจัยบวกต่อตลาดหุ้นโลก…เป้าหมาย SET ระยะสั้น 1,400-1,408 จุด: เราคาดว่า Fed จะยังไม่ขึ้นดอกเบี้ยในการประชุมคืนนี้ ซึ่งส่งผลให้ค่าเงินดอลลาร์ฯ อ่อนค่า ซึ่งเป็นปัจจัยบวกต่อ 1) ค่าเงินบาทแข็งค่าขึ้น ส่งผลให้การไหลออกของกระแสเงินทุนชะลอตัวลง นอกจากนี้นักลงทุนต่างชาติถือหุ้นไทยในระดับต่ำกว่าปี 2008 ไปแล้ว 2) ราคาสินค้าโภคภัณฑ์ฟื้นตัว โดยเฉพาะราคาน้ำมัน เป็นปัจจัยหนุนกลุ่มพลังงาน ซึ่งเราชอบกลุ่มโรงกลั่นที่ได้รับผลดีจากค่าการกลั่น (Gross Refining Margin) สูง อย่าง PTTGC BCP และ TOP 3) ต้นทุนทางการเงินทั่วโลกอยู่ในระดับต่ำต่อไป เอื้อกับการลงทุนในสินทรัพย์เสี่ยง โดยเราแนะนำ “ซื้อ” หุ้น 3 กลุ่ม ด้วยเป้าหมาย SET ระยะสั้นที่ 1,400-1,408 จุด เป็นเป้าหมายแรก และถัดไป 1,420-1,440 จุด
1. กลุ่มหุ้นที่ได้รับผลดีจากนโยบายกระตุ้นเศรษฐกิจเพิ่ม: กลุ่มบ้านและที่ดิน กลุ่มรับเหมาฯ กลุ่มนิคมฯ และการบริโภคฟื้นตัว อย่าง: QH PS (ยืนเหนือ 200 วัน มีเป้าหมายที่ 28.75/30.5 บาท) SIRI STEC CK AMATA TMB (ทำรูปแบบ Inverse H&amp;S เป้าหมายระยะสัปดาห์ 2.8-2.9 บาท) KTC
2. กลุ่มหุ้นที่ได้รับผลดีจากการฟื้นตัวของราคาสินค้าโภคภัณฑ์: PTTGC (ค่าการกลั่น และราคาผลิตภัณฑ์ปิโตรฯ สูงต่อเนื่อง) BCP TOP IRPC
3. กลุ่มท่องเที่ยว ที่กำลังเข้าสู่ช่วง High Season…ผลกระทบจากเหตุระเบิดจำกัด: AOT (จำนวนนักลงทุนเติบโตดีต่อเนื่อง ขณะที่ราคาหุ้นตอบรับกับปัจจัยลบเหตุระเบิดไปแล้ว เป้าหมายระยะสั้น 284-285 บาท) CENTEL (ธุรกิจโรงแรม และอาหารกลับมาขยายตัวดีพร้อมๆ กัน ขณะที่ราคาหุ้นยืนเหนือเส้นค่าเฉลี่ย 3 เดือน เป้าหมายระยะสั้น 38/39.25 บาท)
หุ้นที่น่าสนใจทางเทคนิค
DIMET “ซื้อ” ราคาฟื้นตัวจากแนวรับ เส้นค่าเฉลี่ย 1 เดือน และ 200 สัปดาห์ มีจังหวะปรับขึ้นไปที่ 8.85 ก่อนเป็นเป้าหมายแรก และถัดไป 10.5 บาท
CENTEL “ซื้อ” กำลังยืนได้เหนือเส้นค่าเฉลี่ยระยะ 3 เดือนที่ 36.25 บาท พร้อมสัญญาณ”ซื้อ” ระยะสัปดาห์ เป้าหมาย 38 และไปขายทำกำไรที่ 39.25 บาท
Futures แนวรับ         แนวต้าน
SET50       890            908
                878            912
Gold        19100          19410
              18800            –
Oil             1740           1850
                 1700           1910